Fly (Nicki-Minaj-Lied)

**Fly**  ìsch a Liad vu dr Rapperin Nicki Minaj ìn Zammaschàffa mìt dr Sangera Rihanna. S’ Liad ìsch vum J.R. Rotem un em Kevin Hissink produziart un vu dr Minaj zamma mìt àndra Litt gschrììwa worra. ’S ìsch a Hip-Hop-Liad mìt R&B-Elemanta. Ärschììna-n-ìsch’s àm 30. Àugischt 2011, àls àchta un lätschta Sìnggel vun dr Minaj ìhrem Debü-Schtüdioàlbum *[[Pink Friday]]*. Ìm Liad wìrd um d’ Kràft grädd, womm’r brüücha, fìr d’ Klischee un d’ Negàtiwitäät ìwwerwìnda.

S’ Liad ìsch ìn fìmf Lander bis ìm Top 20 glunga. ’S ìsch àlso aina vun dr Minaj ìhra ärfolgriichschta Mìtàrwet.

## Hìntergrund

Produziart worra-n-ìsch s’ Liad vum J.R. Rotem, wo vorhaar schuu zamma mìt dr Britney Spears, em Rick Ross un dr Leona Lewis gschàfft hàt. Ìn’ma Interview mìt *[[MTV|MTV News]]* hàt dr Rotem ärkläärt, àss’r dr Produzänt vu dr Nicki Minaj worra-n-ìsch, wial’r ainiga Liader üss *Pink Friday* gloost un sìe „inschpiriarend“ gfunda hàt. Ar hàt witter ärkläärt: „M’r sìnn fàscht àm And vùn ìhrem Projakt gsìì, ìch bìì-n-ìns Schtüdio kumma un ìch hàà-n-a pààr Liader [fìr sìe] ghàà. Unteràndrem hàt mìch [*Fly*] begaischtert. Wuni d’ Liader vorgschpììlt hàà, hàt sa gnàui gwusst, ‚Ja, dia Liader brüücha m’r fìr mii Àlbum!‘ Sa ìsch soo begaischtert gsìì wia-n-ìch.“ D’ Minaj hàt d’ Demo-Uffnààhma vum Liad gloost un hàt schpeeter s’ Liad unbedìngt zamma mìt dr Rihanna wälla sìnga un rappa. Àui dr Rotem ìsch drvu ìwwerziigt gsìì un hàt àn dr Minaj gsajt: „Dàs war Super, àwwer d’ Rihanna fìr diina Uffnààhma z’ bikùmma-n-ìsch aifàcher gsajt àls gmàcht.‘ Ìch hàà gmaint, dàs ìsch a Zaicha vun dr Nicki ìhra Schtar-Power. Ìch hàà gsajt: ‚Ja, sa ìsch definitiiv d’ äärschta Wààhl‘“ „’S hàt äbbis düürt, dänn d’ Rihanna hàt ìhr aigana Àlbum düa bfärdra ùn hàt d’rfìr sehr vììl düa raisa.“

Ìn ìhrem Blog hàt d’ Minaj gschrììwa:

## Uffnamma, Produkzioon un Kùmposizioon
Gschrììwa worra-n-ìsch *Fly* vu dr Nicki Minaj (Onika Maraj) zamma mìt’m J.R. Rotem, em Kevin Hissink, em W. Jordan un em Clemm Rishad. Produziart worra-n-ìsch s’ Liad unter dr Fiahrung vum Rotem. Uffgnumma worra-n-ìsch’s unter dr Laitung vum Aerial Chobaz un vum Charles Moniz ìn da Glenwood Place Studios z’ Burbank ìm Kàlifornia so wia ìn da Chalice Recording Studios z’ Hollywood. Biim Uffnamma hàt ìhna dr Lyttleton Carter ghulfa. D’ Uffnààhm hann dr Carter, dr Chobaz un dr Rotem ìn da baida Schtüdios gmìscht. D’ Ìnschtrümantàzioon hann dr Rotem un dr Hissink zur Verfiagung gschtällt. S’ Label Def Jam Recordings hàt ìn dr Rihanna züagloo, àm Liad mìtz’màcha.

Noh dr Websitta *Musicnotes.com* vu dr Sony/ATV Music Publishing ìsch s’ Liad *Fly* ìm Toon vum B-Duur mìt’ma riahwiga Tempo vu 120 Schlääg per Mìnüüta. D’ Müüsik folgt dr Progressioon B–C7sus–Gm7–E. Ìn dr Rihanna un dr Minaj ìhra Schtìmma-n-umfànga lììga zwìscha B3 un D5.

## s’ Müüsikvideo
S’ Müüsikvideo zem Liad ìsch àm 7. Janner 2011 dräijt worra. D’ Reschii hàt d’ Sanaa Hamri gfiahrt. *Fly* ìsch s’ drìtta Müüsikvideo, wo d’ Minaj numma züa Promo-Zwacker dräijt hàt — zamma mìt *Save Me* un *Girls Fall Like Dominoes*. D’ Minaj un d’ Rihanna hann uff Twitter a pààr Bìlder vum Dräij un vu dr Hìnterszääna veräffentligt. Doo ärkänna m’r d’ Rihanna mìt ìhra roota Hààra un d’ Minaj mìt’ra schwàrza Afro-Frisuur. Üsserdam trajt d’ Minaj uff ainem vu da Bìlder a pìnka Catsuit. Ìn’ma Interview mìt *E! Online* hàt d’ Minaj ìwwers Konzäpt vum Müüsikvideo grädd un hàt ärkläärt: „M’r hann vor, d’ Walt uff mehrera Waager z’ rätta, nìt numma-n-uff ainem Waag, wia ìm Müüsikvideo. Dàs ìsch àlles wàs ìch zem Müüsikvideo kàà sààga.“ Uff ìhrem Blog hàt sa ärkläärt, àss s’ Müüsikvideo züa *Fly* numma schpeeter veräffentligt wìrd.

Ìn’ma Interview mìt MTV News hàt d’ Minaj vum Müüsikvideo grädd, wia àui vun’ra meegliga offiziälla Veräffentligung vu *Fly* àls Sìnggel. Sa hàt ärkläärt, àss s’ Liad un s’ Müüsikvideo schpeeter veräffentligt wara, wial sa z’äärscht àndra Liader wìll veräffentliga. Sa hàt àui ìn dr Rihanna ìhra aigana Veräffentligtunga nìt wälla schteera. Sa hàt ìn da baida Kìnschtlerinna äbbis Zitt wälla loo fìr ìhra aigana Àlba befäärdra. D’ Minaj hàt witter ärkläärt: „Soo hàt d’ Rihanna vììla Liader, wo sa kààt veräffentliga un ìch wìll, àss ìhra Liader a Momant hann un Ärfolg fiira un àlles dominiara. Wänn d’ Rihana berait ìsch gìtt sa mir Beschaid un d’rnooh veräffentliga m’r *Fly* àls offiziälla Sìnggel.“

A Vorschàui vum Video ìsch àn dr Vorufffiahrung vu da MTV Video Music Awards 2011 gezaigt worra. S’ Video ìsch numma schpeeter offiziäll veräffentligt worra. ’S ìsch s’ fìmfta Müüsikvideo üss’m Àlbum *Pink Friday*. Ànna 2015 hàt s’ Video a „VEVO Certified“-Üsszaichnung bikumma, wial’s mehr àss 100 Millioona Mol uff dr Plàttform glüagt worra-n-ìsch. ’S ìsch ìn dr Minaj ìhr zwälfscht Video, wo salla Üsszaichnung bikumma hàt.

## wàs d’ Kritik gmaint hàt
Dr Robbie Daw vun *Idolator* hàt ìm Liad a positiiwa Kritik gaa. Ìn siina Àuiga „ìsch d’ Nicki Minaj ìn dr Lààg vu dr àbgrìssana Kampfera, wo sìch bemiaijt um ìhra Geegner z’ ìwwerwìnda àwwer voll Hoffnung blibbt. M’r känna dàs wia-n-a *I Believe I Can Fly* fìr d’ hìttiga Generàzioon ààlüaga.“ Ìwwer d’ Rihanna hàt’r gschrììwa, àss sa „sìch àls d’ Liablìngs-Choorsangera-n-ärwiist hàt — àlles wàs sa beriahrt wìrd züa Guld.“ Ar hàt sogààr s’ Liad mìt em Eminem sii *Love The Way You Lie* un em T.I. sii *Live Your Life* verglììcha. D’ Margaret Wappler vu dr *[[Los Angeles Times]]* hàt s’ Zammaschàffa zem Liad globt, un hàt gschrììwa: „Obwohl ìhra Wurzel a naimet’s ànderscht sìnn, düet d’ Minaj bass’r sìnga uff da Pink-Friday-Tìtel wo ähnder zem R&B-Schtiil gheera. Fàscht ìmmer fiagt sa genüa Rap züa, fìr àn àlla ärìnnera, àss sa kainerwaags d’ Beyoncé odd’r d’ Sasha Fierce ìsch. *Fly* — wu dr dunkla Zàuiwervugel furtfliagt, làuift d’ Minaj um sìe umma mìt ìhra ämpfìndliga doch unriawiga Rimla, gliichzittig àls a waicha Pärsoon un àls a wììderschtàndsfäähiga Fràui.“

Dr Scott Plagenhoef vu *Pitchfork* hàt eewafàlls s’ Liad globt un hàt gsajt, àss *Fly* bii da wìchtiga Tìtel vum Àlbum *Pink Friday* zeehlt. Dr Rob Sheffield vu *Rolling Stone* hàt zem Liadschtil kommantiart: „Wia d’ Rihanna ziilt d’ Minaj uff a Schtilmìschung; sa sìngt R&B-Kehrriamla uff’ma Eläktro Laitfààda un mìldert ìhra beesa Sitta-n-àb.“

Zem Liadvideo hàt *The Huffington Post* gsajt àss’s „dramaatisch un apokalìptisch“ ìsch. *The Boombox* hàt ìn dr Minaj un dr Rihanna ìhra Ààzììg ìm Video globt. Àui d’ Jocelyn Vena vun *[[MTV|MTV News]]* hàt d’ Ààzììg gmeegt un hàt gschrììwa: „’S ìsch wia-n-a Fototermiin noh dr Apokalìpsa, wu d’ Nicki Minaj un d’ Rihanna bii’ma Flugziggwràck ìn moodischa Klaidunga schtehn, fìr d’ Uffmarksààmkait vu da Züaschàuijer ààziaga.“

## d’ Litt, wo-n-àm Liad mìtgmàcht hann
D’ Litt doo drnaawa hann àm Liad *Fly* mìtgmàcht:

## Veräffentligungsgschìcht

## Plàtziarunga ìn da Charts
Ìn Näiseelànd ìsch *Fly* ìn dr äärschta Wucha-n-àm 5. Septamber 2011 uff Plàtz 22 gsìì. Ìn dr Wucha druff ìsch s’ Liad uff Plàtz 18 gschtììga. Ìn dr drìtta Wucha-n-ìsch’s uff Plàtz 13 ànakumma — dàs ìsch s’ bäschta Plàtziarung vum Liad ìn dam Chart. Ìnsgsàmt ìsch s’ Liad niina Wucha làng ìn dr Charttàball blììwa. Ìn Àuischtrààlia-n-ìsch *Fly* àm 18. Septamber 2011 uff Plàtz 38 inagànga. Ìn dr Wucha druff ìsch’s uff Plàtz 23 gschtììga, un ìn dr drìtta Wucha-n-ìsch’s àm Plàtz 18 gsìì. Ìn da àuischtrààlischa Charts ìsch s’ Liad eewafàlls niina Wucha blììwa. D’ Sìnggel ìsch sogààr vu dr Australian Recording Industry Association mìt’ma Plàtiin-Schàllplàtta üsszaichent worra, wial mehr àss 70.000 Toontraager ìm Lànd verkàuift worra sìnn.

Noh dr Veräffentligung àls Sìnggel ìn da USA ìsch *Fly* àm 10. Dezamber 2011 uff Plàtz 19 ìm Billboard Hot 100 gsìì. Dàs ìsch ìn dr Minaj ìhra viarta Sìnggelplàtziarung ìm Top-20 vum Chart. S’ Liad ìsch àui bis àm Plàtz 20 vum US Hot R&B/Hip-Hop Songs glunga. ’S ìsch àlso ìn dr Minaj ìhr säckscht Top-20-Liad ìn dam Chart worra. Ìm Mainstream Top 40 ìsch Fly bis àm Plàtz 16 glunga. ’S ìsch ìn dr Minaj ìhr drìtt Top-20-Liad ìn dam Chart, noh da Sìnggel *Moment 4 Life* (zamma mìt’m Drake) un *[[Super Bass]]* friahjer ìm Joohr. S’ Liad ìsch àui àls zwait Liad noh *Super Bass* ìm Chart Hot Dance/Club Songs ufftratta (uff Plàtz 47). Bis ìm Dezamber 2014 ìsch *Fly* ìn da Verainigta Schtààta mehr àss 1,5 Millioona Mol verkàuift worra. Domìt ìsch’s vu dr Recording Industry Association of America (RIAA) àls Plàtiin-Schàllplàtta üsszaichent worra. Ìm Canadian Hot 100 ìsch s’ Liad bis àm Plàtz 55 glunga.

Ìn Groossbritànnia ìsch *Fly* àm 17. Septamber 2011 uff Plàtz 38 gsìì. D’ vordriga Wucha ìsch’s uff Plàtz 67 gsìì. Ìn dr drìtta Wucha-n-ìsch’s uff Plàtz 26 gschtììga. Noh sììwa Wucha-n-ìm Chart ìsch s’ Liad àm 15. Oktoower 2011 bis àm Plàtz 16 glunga. D’ Sìnggel ìsch àui Drìtta-n-ìm britischa R&B Chart gsìì un ìsch d’rzüa ìm Top-20 ìn Irlànd gsìì.

## Üsszaichnunga fìr Müüsikverkaif

## witterscht
*S’ Liad ìsch àui uff’m Kùmpilàzioonsàlbum *Queen Radio: Volume 1* vum Joohr 2022 z’ loosa.
* Ìn dr drìtta Schtàffel vu dr Farnsahseria *Glee* ìsch ìn dr Folga 14 s’ Müüsikschtìckla *On My Way* z’ loosa — ’s ìsch a Mìschung zwìscha da Liader *Fly* vu dr Nicki Minaj un *I Believe I Can Fly* vum R. Kelly. D’ Folga-n-ìsch àm 21. Hornung 2012 ìn da USA üssgschtràhlt worra.

## Lìteràtüür
* 

## Weblìnks
* 
* 
* s’ Liadtäckscht vu Fly bii Genius (anglisch)
* Fly bii Discogs (hoochdiitsch)
* Fly bii AllMusic (anglisch)
* Fly bii MusicBrainz (anglisch)
* Fly bii Universal Diitschlànd (hoochdiitsch)

## Ainzelnoohwiisa